CELEX: 32016R0178
Language: mt
Date: 2016-02-10 00:00:00
Title: Regolament tal-Kummissjoni (UE) 2016/178 tal-10 ta' Frar 2016 li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward tat-tneħħija ta' ċerti sustanzi aromatizzanti mil-lista tal-Unjoni (Test b'rilevanza għaż-ŻEE)

11.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 35/6
            
         REGOLAMENT TAL-KUMMISSJONI (UE) 2016/178
   tal-10 ta' Frar 2016
   li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward tat-tneħħija ta' ċerti sustanzi aromatizzanti mil-lista tal-Unjoni
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1334/2008 tal-Parlament Ewropew u tal-Kunsill tas-16 ta' Diċembru 2008 dwar aromatizzanti u ċerti ingredjenti tal-ikel bi proprjetajiet aromatizzanti għall-użu fl-ikel u fuq l-ikel u li jemenda r-Regolament (KEE) Nru 1601/91, ir-Regolamenti (KE) Nru 2232/96 u (KE) Nru 110/2008 u d-Direttiva 2000/13/KE (1), u b'mod partikolari l-Artikoli 11(3) u 25(3) tiegħu,
   Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b'mod partikolari l-Artikolu 7(4) tiegħu,
   Billi:
   
               (1)
            
            
               L-Anness I tar-Regolament (KE) Nru 1334/2008 jistabbilixxi lista tal-Unjoni ta' aromatizzanti u ta' materjali tas-sors approvati għall-użu fl-ikel u fuqu u l-kundizzjonijiet tal-użu tagħhom.
            
         
               (2)
            
            
               Ir-Regolament ta' Implimentazzjoni tal-Kummissjoni (UE) Nru 872/2012 (3) adotta lista ta' sustanzi aromatizzanti u introduċa dik il-lista fil-Parti A tal-Anness I tar-Regolament (KE) Nru 1334/2008.
            
         
               (3)
            
            
               Dik il-lista tista' tiġi aġġornata skont il-proċedura komuni msemmija fl-Artikolu 3(1) tar-Regolament (KE) Nru 1331/2008, jew fuq l-inizjattiva tal-Kummissjoni jew wara li Stat Membru, jew parti interessata, jressaq applikazzjoni għal dan.
            
         
               (4)
            
            
               Il-lista tal-Unjoni tal-aromatizzanti u tal-materjali tas-sors fiha għadd ta' sustanzi li l-Awtorità Ewropea dwar is-Sigurtà fl-Ikel (EFSA) għadha ma temmitx l-evalwazzjoni tagħhom jew talbet dejta xjentifika addizzjonali sabiex tkun tista' tlesti l-evalwazzjoni tagħhom. Għal erbgħa minn dawn is-sustanzi, jiġifieri, vetiverol (FL No 02.214), vetiveril aċetat (FL No 09.821), 2-aċetil-1,4,5,6-tetraidropiridina (FL No 14.079), u 2-propjonil pirrolina 1 % trigliċeridi taż-żejt veġetali (FL No 14.168), il-persuni responsabbli għat-tqegħid fis-suq ta' dawn is-sustanzi aromatizzanti issa rtiraw din l-applikazzjoni. Għaldaqstant, dawn is-sustanzi aromatizzanti għandhom jitneħħew mil-lista tal-Unjoni.
            
         
               (5)
            
            
               Fir-rigward tas-sustanza metil-2-merkaptopropjonat (FL No 12.266), il-persuna responsabbli għat-tqegħid tagħha fis-suq indikat li hija ma għadhiex tappoġġja l-użu tiegħu. Għaldaqstant, dawn is-sustanzi aromatizzanti għandhom jitneħħew mil-lista tal-Unjoni.
            
         
               (6)
            
            
               Il-Parti A tal-Anness I tar-Regolament (KE) Nru 1334/2008 għandha għalhekk tiġi emendata skont dan.
            
         
               (7)
            
            
               L-Artikolu 1 tar-Regolament tal-Kummissjoni (UE) Nru 873/2012 (4) jistabbilixxi miżuri tranżitorji għall-ikel li fih sustanzi aromatizzanti li jitqiegħed fis-suq jew li jiġi ttikkettat legalment skont il-liġi qabel it-22 ta' Ottubru 2014 biex tiġi żgurata tranżizzjoni faċli fis-suq. Għaldaqstant, għandu jingħata perjodu ta' tranżizzjoni addizzjonali għall-ikel li fih dawk il-ħames sustanzi aromatizzanti sabiex l-operaturi tan-negozji tal-ikel ikunu jistgħu jadattaw għar-rekwiżiti stipulati f'dan ir-Regolament.
            
         
               (8)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Il-Parti A tal-Anness I tar-Regolament (KE) Nru 1334/2008 hija emendata skont l-Anness ta' dan ir-Regolament.
   Artikolu 2
   Ikel li fih sustanzi aromatizzanti vetiverol (FL No 02.214), vetiveril aċetat (FL No 09.821), metil-2-merkaptopropionat (FL No 12.266), 2-aċetil-1,4,5,6-tetraidropiridina (FL No 14.079), u 2-propionil pirrolina 1 % trigliċeridi taż-żejt veġetali (FL No 14.168), li jitqiegħed fis-suq jew jiġi ttikkettat qabel 6 xhur wara d-data tad-dħul fis-seħħ ta' dan ir-Regolament iżda li ma jikkonformax mal-Parti A tal-Anness I tar-Regolament (KE) Nru 1334/2008 jista' jiġi kkumerċjalizzat sad-data ta' durabbiltà minima tiegħu jew sad-data “uża sa”.
   Artikolu 3
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta' Frar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 31.12.2008, p. 34.
   
      (2)  ĠU L 354, 31.12.2008, p. 1.
   
      (3)  Ir-Regolament ta' Implimentazzjoni tal-Kummissjoni (UE) Nru 872/2012 tal-1 ta' Ottubru 2012 li jadotta l-lista ta' sustanzi aromatizzanti stipulati bir-Regolament (KE) Nru 2232/96 tal-Parlament Ewropew u tal-Kunsill, jintroduċiha fl-Anness I tar-Regolament (KE) Nru 1334/2008 tal-Parlament Ewropew u tal-Kunsill u jħassar ir-Regolament tal-Kummissjoni (KE) Nru 1565/2000 u d-Deċiżjoni tal-Kummissjoni 1999/217/KE (ĠU L 267, 2.10.2012, p. 1).
   
      (4)  Ir-Regolament tal-Kummissjoni (UE) Nru 873/2012 tal-1 ta' Ottubru 2012 dwar miżuri tranżitorji li jirrigwardaw il-lista ta' taħwiriet u materjali mis-sors stabbiliti fl-Anness I tar-Regolament (KE) Nru 1334/2008 tal-Parlament Ewropew u tal-Kunsill (ĠU L 267, 2.10.2012, p. 162).
   
      ANNESS
      Fil-Parti A tal-Anness I tar-Regolament (KE) Nru 1334/2008, jitħassru dawn l-annotazzjonijiet:
      
         
                     “02.214
                  
                  
                     Vetiverol
                  
                  
                     89-88-3
                  
                  
                     1866
                  
                  
                     10321
                  
                  
                      
                  
                  
                      
                  
                  
                     2
                  
                  
                     EFSA
                  
               
                     09.821
                  
                  
                     Vetiverilaċetat
                  
                  
                     117-98-6
                  
                  
                     1867
                  
                  
                     11887
                  
                  
                      
                  
                  
                      
                  
                  
                     2
                  
                  
                     EFSA
                  
               
                     12.266
                  
                  
                     Metil-2-merkaptopropjonat
                  
                  
                     53907-46-3
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     EFSA
                  
               
                     14.079
                  
                  
                     2-aċetil-1,4,5,6-tetraidropiridina
                  
                  
                     27300-27-2
                  
                  
                      
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA
                  
               
                     14.168
                  
                  
                     2-propjonil pirrolina 1 % trigliċeridi taż-żejt veġetali
                  
                  
                     133447-37-7
                  
                  
                     1605
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA”